Ushag Phargys (co-hollys rollageagh)

She co-hollys rollageagh beg 'sy speyr yiass eh Ushag Phargys (ny Apus 'syn ennym Ladjynagh echey). T'eh soilshaghey ushag phargys, as ta'n ennym echey meenaghey "gyn cassyn" 'sy Çhenn Ghreagish er-yn-oyr dy row sleih smooinaghtyn dy neuchiart nagh row cassyn ec ushagyn pargys. Va'n co-hollys currit sheese er cruinnag niauoilagh da'n chied cheayrt lesh Petrus Plancius 'sy vlein 1598, as ren Johann Bayer cur eh sheese er kaart ayns atlas rollageyn 'syn obbyr echey, Uranometria, 'sy vlein 1603. Chur y ronseydeyr as y rollageyder Frangagh Nicolas Louis de Lacaille eh sheese er kaartyn as chur eh enmyssyn Bayer da ny rollageyn s'gilley ayn 'sy vlein 1756.

Ny queig rollage s'gilley, ta daah jiarg oc. Ta Alpha Apodis, lesh mooadys baghtal er 3.8, ny foawr oranje-vuigh mysh 48 keayrt ny smoo na crantessen ny Greiney as 928 keayrt ny s'lossanagh na'n Ghrian. Beggan ny smoo baiht ta Gamma Apodis, rollage mie-eashit elley. She rollage ghooblit eh Delta Apodis, as ta'n daa ayrn jeh scarrit veih y cheilley er 103 arc-hutçhey as t'ad ry-akin lesh y tooill. Ta planaidyn neughrianagh er ny ve fedynnit magh as ad cruinlaghey ayns daa chorys rollage.

Imraaghyn

Kianglaghyn magh

 The Deep Photographic Guide to the Constellations: Apus 
 Ushag Phargys so-chriggaragh


Ronney:Co-hollyssyn rollageagh
Ronney:Co-hollyssyn rollageagh y jiass
Ronney:Co-hollyssyn rollageagh rere Petrus Plancius